Kakkosklubi klo 21-02
2023-03-26 21:00 - 2023-03-27 02:00 (Europe/Helsinki)
Kakkosklubia juhlitaan sunnuntaina 19.3. klo 21-02 eli bisseä tykitellään kahdella eurolla, sidu kustantaa kolmosen ja lonkerokin äärikevyet 3,50 klo 02 asti!
– – – –
Kellarissa jamit! Vapaa pääsy.

Wizard of Loose - Kevätkauden 2023 FINAALI
2023-03-26 17:45 - 20:00, 2023-03-12 17:45 - 20:00
Maineikas ja erinomainen musikkitietokilpailu Wizard of Loose palaa visailijoiden iloksi viiden illan pituiselle kevätkaudelle 2023!
.
Tulevan kevään aikana tiedossa on vanha tuttu muoto: nelikierroksinen visailu, jossa kysellään triviaa, kuunnellaan musiikkia, katsotaan kuvia ja lopuksi laitetaan bonuskierroksella järjestys sekaisin. Kevään visat järjestetään viitenä sunnuntaina kahden viikon välein:
12.3., 26.3., 9.4., 23.4. ja 7.5.
.
Tässä visassa ei raa’oilla rokkimuskeleilla tai ylimaallisella möhismuistilla dominoida liikaa, vaan kysymysten skaala ulottuu nuorisohapatuksista ja ajankohtaisaiheista kiusallisimpiin guilty pleasureihin, pop-museon nurkkiin kadonneisiin yhden hitin ihmeisiin, internet-uskottaviin alakulttuurisuosikkeihin, laulaviin tosi-tv-hahmoihin ja sieltä aivan minne tahansa muualle.
.
Lämmittelykysymykset esitetään kello 17.45. Visa alkaa kello 18. Joukkueen koko: neljä henkeä.
Palkinnoiksi tarjotaan perinteiseen malliin levyjä ja painotuotteita sekä myös keikkalippuja!

Otto Mikkola - levynjulkkarit w/ Slack Bird & H.E. Hietamäki
2023-03-25 21:00 - 23:00
Otto Mikkolan debyyttialbumi julkaistaan 17.3.2023 Harava Recordsin toimesta ja julkkarikiertueella viisihenkinen orkesteri pistäytyy myös Annankadun Loosessa!

* Liput ennakkoon 10 € (+3,5 € eteispalvelumaksu): https://www.tiketti.fi/otto-mikkola-slack-bird-henna-emilia-hietamaki-bar-loose-lippuja/88319
* Show klo 21.
—
Otto Mikkola & Pitkä ikävä
Otto Mikkola on laulaja- & lauluntekijä, joka on tuttu mm. yhtyeistään Autiomaa ja Puhelinseksi. Mikkola on lähtenyt soolouralle ja julkaisee musiikkia ensimmäistä kertaa omalla nimellään. Harava Records julkaisee Mikkolan nimeä kantavan debyyttialbumin 17.3.2023, josta on saatu esimakua jo kolmen singlen verran.
Rovaniemellä kasvaneen Mikkolan lauluja värittää pohjoisen melankolian ääripäät, kaamos ja keskiyön aurinko. Tunnepitoiset tekstit sekoittuvat kaihoisiin säveliin, jotka ammentavat americanasta, folkista ja iskelmästä.”
’Pitkä ikävä’ on Mikkolan viisihenkinen keikkakokoonpano, jossa soittavat Ella Aresvuo, Manu Penttilä, Tommi Aho sekä Pasi Pöljö.
Linkit:
https://ottomikkola.bandcamp.com/
.
Slack Bird
Slack Bird vie kuulijansa juuritasolle yhdistäen syvän etelän ja kylmän pohjoisen parhaat puolet. Massiivisilla kansainvälisillä kiertueilla timanttiseksi live-kokoonpanoksi hioutunut Slack Bird on julkaissut kolme albumia, joista viimeisin, ”Hämärään”, ilmestyi maaliskuussa 2021 vieden Slack Birdin soundia entistäkin isompaan ja synkempään suuntaan.
Keväällä 2023 Slack Bird soittaa kotimaassa muutaman keikan ennen suuntaamistaan Euroopan
kiertueelle.
Slack Bird – Liian hyvä meno (Official Video):
https://www.youtube.com/watch?v=hHA8t_4o4ts
.
Henna Emilia Hietamäki
Aiemmin mm. Henna Emilia & Houreet, Cats of Transnistria ja Dust Mountain -yhtyeidensä kanssa toiminut Henna Emilia Hietamäki on uudessa soolomusiikissaan siirtynyt kohti akustista ja intiimiä ilmaisua.
Solitin 19.8. julkaisema Maja on syntynyt suurilta osin pienessä, sähköttömässä kesämajassa, jossa Hietamäki ryhtyi luomaan uudenlaista musiikkia ja äänitti levyn kitara- ja lauluraidat. Myös jatkoäänitykset ja levyn miksaus ovat Hietamäen omaa käsialaa.
Linkit musiikkiin:
https://playgroundmusic.org/omxokkd

READY THE GALLOWS: Galvanizer, Sadistic Drive, Malformed, Scythrow
2023-03-24 20:00 - 23:00
Hirsipuu ja neljä lavalle nousijaa, joko lankut alta jalkojen katoaa…
.
20.00 ovet
20.15 Scythrow
20.50 Malformed
21.25 Sadistic Drive
22.25 Galvanizer
.
Liput 10 euroa (+3,5 € eteispalvelumaksu): https://www.tiketti.fi/ready-the-gallows-bar-loose-helsinki-lippuja/88952

Riitaoja, Janne Westerlund, Hiekka
2023-03-23 21:00 - 23:00
Kevät soi Loosessa jo hyvissä ajoin! Käärmeet tanssivat vielä kankeasti, mutta kevät koittaa meille tasalämpöisille jo! Illan sävelistä vastaavat Riitaoja, Janne Westerlund ja Hiekka.
.
Show klo 21 // Liput 10 euroa (+3,5 € eteispalvelumaksu).
– – –
Riitaoja
Musiikki on yhteiskuntaa voimakkaasti muovannut sosiaalinen voima. Lauluja on tehty ystävyydelle, ilolle, lohduttamaan vaikeina aikoina, levittämään tietoa, uskonnollisiin tarkoituksiin ja ilmaisemaan rakkautta. Riitaoja ei ole musiikissaan ikinä täyttänyt yhtäkään edellä mainituista funktioista edes hetkellisesti. Jo vuodesta 2009, Riitaoja on tehnyt näkökyvyttömyyden ja harhakuvitelmien lauluja ihmisistä, joiden kokemat rajatilat eivät johda valaistumiseen tai rakkaus pelastukseen. Tärkeä tehtävä sekin. Riitaoja esiintyy harvoin. Jokainen keikka voi olla sen viimeinen. Tämäkin.
https://www.facebook.com/Riitaoja
.
Janne Westerlund
Circle, Pharaoh Overlord, Plain Ride, Sweetheart. Mm. näissä bändeissä Westerlund on kuluttanut luitaan. Tällä hetkellä hänellä on tekeillä ensimmäinen kokonaan suomenkielinen levy ylistettyjen englanninkielisten teostensa jatkoksi. Näistä biiseistä näytteitä luvassa. Soolokeikoillaan Westerlund onnistuu luomaan hillittömän jännitteen vähin elein, säestäen itseään baritonikitaralla, banjolla ja dulcimerilla.
https://www.facebook.com/Westerlund.Janne
instagram.com/jannewstrl
.
Hiekka
Hiekka on yhteen hioutunutta materiaa, kiviainesta, puuta, fossiileja ja kuolleita vedeneliöitä. Joukko jyväsiä tai dyyni, pieniä kiviä. Hiekka on myös helsinkiläinen yhtye, jonka musiikki soi sähköisesti ja akustisesti kovasta päädystä pehmeään. Musiikissa on yhtyeen historian aikana kuultu sähköisen folkin, indien ja krautrockin sävyjä.
https://www.facebook.com/hiekkaband
https://open.spotify.com/artist/4qJXP4boWFX3pMW437d21L…

Hyena Go-Go: Refugees, Royal Cocks & Bördöt
2023-03-22 21:00 - 23:00
Hyena Go-Go: Refugees, Royal Cocks & the Shot Downs
“I think I heard a shot”
“DOWN”
. . .
Annankadun jytäkellarissa pamahtaa kevään toisella menohyeenaklubilla.
Lavalla kohkaavat tällä kertaa uudella yhdys sanoja taitamattomalla kitaristilla vahvistettu Refugees, stadilaisen katurockin nuorinta sukupolvea edustava Royal Cocks. llalle alunperin buukattua the Shot Downsia paikkaamaan saapuu Bördöt, joita kukaan ei ammu alas.
– – –
Liput ovelta 11 euroa (+3,5 € eteispalvelumaksu).

Bar Loosen stand up -klubi
2023-03-21 19:00 - 21:00
Loosen kevään stand-up-illoissa tutut ja tuntemattomat koomikot testaavat uusia juttuja ja hiovat vanhoja timantteja! Pari tuntia herkkua tiistaisin ja vain vitosella! Tervetuloa!
.
Mikään ilta ei voi olla samanlainen, jokainen hetki on herkempi tai herkullisempi. Koe intiimi klubi Helsingin sydämessä, täynnä parhautta.
.
Kevään klubit 21.3. ja 18.4. Tämän lisäksi 23.5. on luvassa yllätysklubi!
.
Ennakkoliput tapahtumaan myy Tiketti à 5 euroa (sis. palvelu- ym. maksut, ei eteispalvelua!):
https://www.tiketti.fi/bar-loosen-stand-up-bar-loose-helsinki-lippuja/88064

Tomi Hyenan rock and roll -iästä selviämissunnarit
2023-03-19 19:00 - 23:15
Lovers Left Aliven Tomi Hyena täyttää 28 vuotta, ja Stadin menevimmän hyeenan rock and roll -iästä selviämistä juhlistetaan Bar Loosessa sunnuntaina 19.3. Free entry!
.
Homman nimi on jammailu ja open mic, joihin jokainen soittaja ja bändi ovat tervetulleita.
Tarkoitus on esitellä eri soittajia ja bändejä toisilleen. Paras lahja on, jos jengi saa täältä uusia bändi-, jammailu- tai keikkakavereita.
.
Paikalla on backlinea, mutta omia soittimia ym. saa tuoda mukanaan. Open mic -esiintymiset n. 10 minuuttia/esiintyjä. Ennakko-ilmoittautumiset Tomille.
– – –
Ovet alakertaan aukeavat klo 19, soitot loppuvat 23.15.
klo 17-21 häppärin aikana bisse, sidu, lonkero + viinit 4,2 €,
klo 21-02 Kakkosklubilla bisse 2 €, siideri 3 € ja lonkero 3,5 €.

J.M.K.E, Abnormi, Vihan Muna
2023-03-18 21:00 - 23:00
Virolainen punk-legenda, Villu Tammen luotsaama J.M.K.E on esiintynyt Suomessa viimeksi Stupido Recordsin 30-vuotisjuhlissa 2019. Nyt otetaan vahinko takaisin, kun Villu, Reimo ja Roll tulevat Looseen!
Lauteet virolaisille lämmittävät kotimaiset Abnormi ja Vihan Muna. Koko illan eli kogu öhtu paneme punki siis!
– – –
Ennakkoliput à 15 euroa: https://www.tiketti.fi/j-m-k-e-abnormi-vihan-muna-bar-loose-helsinki-lippuja/89055/
….ovelta 17 € (+3,5 € eteispalvelumaksu).

Afternoon Astronauts, Likaiset Pikkarit, The Halophones
2023-03-17 21:00 - 23:00
AFTERNOON ASTRONAUTS | LIKAISET PIKKARIT | THE HALOPHONES
———
Perjantai-illalleko tarvitsisi menoa ja mäiskettä? No NYT ON! Loosessa on luvassa iltamien iltamat, kun lauteille pärähtää ennenkuulumaton kattaus; Afternoon Astronauts, Likaiset Pikkarit sekä The Halophones. Tule siis juhlistamaan räiskyvää livemusiikkia, josta ei niitä kuuluisia ”vauhtia ja vaarallisia tilanteita” puutu.
.
Aikataulu:
Ovet: 20.30
The Halophones: 21.00
Likaiset Pikkarit: 21.45
Afternoon Astronauts: 22.30
.
Liput 10 €: https://www.tiketti.fi/afternoon-astronauts-likaiset-pikkarit-the-halophones-bar-lippuja/88741 (+3,5 € eteispalvelumaksu)
———
AFTERNOON ASTRONAUTS
Jo jonkin aikaa Helsingin ug-skenessä tuhoja tehnyt hyvänmielen rokkipläjäys Afternoon Astronauts tulee juhlistamaan samana päivänä julkaistavaa debyytti EP:tä Bar Loosen lavalle.
Tämä hard rockin perinteitä kunnoittava, nuorella ja valloittavan iloisella energialla porskuttava yhtye ei taatusti jätä ketään kylmäksi.
https://open.spotify.com/artist/0gizCMuYORoUntRVd11I6O…
———
LIKAISET PIKKARIT
Pikkareiden keikkakevät starttaa Loosessa! Luvassa taattua pikkari-meininkiä, eli hengästyttävää rokkia ja säkenöivää lavamenoa!
https://open.spotify.com/artist/2yckomJkcl94rQYu8outXS…
———
THE HALOPHONES
The Halophones on helsinkiläinen indie/garage rock -yhtye, jonka musiikissa melodiset bassolinjat, tarttuvat rock’n’roll-riffit ja ajoittaiset tanssittavat instrumentaaliosiot yhdistyvät spontaaniin live-esiintymiseen.
https://open.spotify.com/artist/0lTRRESsUYMpvzEICuaOXy…
———
Tervetuloa!

PRC, Lala Salama, Jassen Kumivene
2023-03-16 21:00 - 23:00
PRC
Kovassa nosteessa oleva pinkki bängigängi PRC tykittää hittikimaransa tällä kertaa Bar Loosen ilmatilaan. Kappaleissaan PRC kertoo tarinoita mm. yläasteen ihastumisista ja sängyn alla asuvista hirviöistä. Tule nauttimaan sulosävelten sateesta!
.

JASSEN KUMIVENE
Jassen Kumivene on hyväntuulinen punkbändi, joka levittää iloa ja hyvää mieltä huutamalla vihaisesti mikrofoniin. Biisi voi kertoa robottivallankumouksesta, kielenhuollosta tai oikeasta elämästä – kunhan on hillittömät bileet sekä lavalla että yleisössä. Hyppää Kumiveneen kyytiin – nyt mennään!
.

LALA SALAMA
Lala Salama on säröä ja salamoita. Energiaa suoraan kehoon volyymia säästelemättä. Vahvoja vokaaleja anteeksipyytelemättä. Oletko kuullut rockin tulevaisuuden? Mahdollisesti kyllä, mikäli universumi rajoittuu Pasilan ja Tikkurilan väliin.
– – –
20.30 ovet
21.00 JASSEN KUMIVENE
21.45 LALA SALAMA
22.30 PRC
– – –
Liput 7 euroa (+3,5 € eteispalvelumaksu).

Lätsä, Santeri Sihvonen & Karjalan Konnat, Päivän Sää
2023-03-15 21:00 - 23:00
Loosessa veivaa kolme kovaa suomeksi laulavaa, haitari kulkee folkrockista suomi-indieen:
Lätsä, Santeri Sihvonen & Karjalan Konnat ja Päivän Sää,
.
Ovet 20.30 // Show 21.00.
.
Lätsä
Lätsä on lahjakas uuden polven lauluntekijä, jota on tyylillisesti verrattu vanhoihin suomi-rockin mestareihin kuten Dave Lindholmiin ja J. Karjalaiseen. Vahvat sanoitukset, rosoinen ja tunnistettava soundi sekä raikas ote tavoittavat jotain ajatonta. Lätsän erinomaisen vastaanoton saanut debyyttialbumi julkaistiin syyskuussa 2020 (Helmi Levyt & Joteskii Groteskii) ja tällä hetkellä Lätsä valmistelee ensi vuonna ilmestyvää kakkosalbumiaan.
https://youtu.be/e3IwFjuHn0
https://youtu.be/ZNwLsm-Y5gQ
.
Santeri Sihvonen & Karjalan Konnat
Santeri Sihvonen & Karjalan Konnat on nykyajan protestilaulajaksi itsensä luokittelevan lauluntekijä Santeri Sihvosen luotsaama tuore folkrock-yhtye. Sen musiikkia voi verrata lähimmin 70-luvun alun Neil Youngiin – laulut sisältävätkin tarttuvia laulu- ja huuliharppumelodiota, kitarasooloja sekä lapsteel-tunnelmointia. Sihvosen lyriikat ovat ennen kaikkea tarinoita, jotka tarkastelevat monipuolisesti ihmisyyttä ja olemista. Yhtye julkaisee debyytti täyspitkänsä keväällä 2023. Bändissä soittaa rumpuja Teemu Mononen (Teemu & the Deathblows), bassoa Jarno Huhtanen (Thelma’s Dream) ja lapsteel-kitaraa Jussi Sihvo (JJJ Experience).
.
Päivän Sää
Pirteää indierokkia britpop vivahteilla – siitä koostuu Päivän Sään musiikki. Yhtyeen esikoisalbumi Kuinka aika pysäytetään? käsittelee muun muassa… no käsittelee mitä käsittelee tuu ja päättele itse!
https://open.spotify.com/artist/4c68IR5o1DwNms3NoebTzW…

The Bunkers, NO EI!
2023-03-14 21:00 - 23:00
21.00 The Bunkers
https://www.facebook.com/thebunkersrock
https://open.spotify.com/artist/5iicGas8kjLuFtLm6Vn8ZN
. . .
22.00 NO EI! (hc/punk)
https://linktr.ee/noeiyhtye
– – –
VAPAA PÄÄSY!

Shonen Knife (JPN) w/ Goo-Hags
2023-03-12 21:00 - 23:00
Japanilainen punktrio SHONEN KNIFE esiintyy Bar Loosessa sunnuntaina 12.3.2023. Keikka päättää yhtyeen 40-vuotiskiertueen Pohjoismaiden osuuden.

Vuonna 1981 perustettu yhtye on ottanut vaikutteita niin 60-luvun popbändeistä, The Beach Boysista kuin Ramonesistakin. Riisutut kappaleet ja simppelit, mutta yllättävät sanoitukset ovat sekä englanniksi että japaniksi esiintyvän yhtyeen tavaramerkki. Yhtye on julkaissut 21 albumia, joista viimeisin – Candy Power – on vuodelta 2019. Vuosien varrella yhtyeen kokoonpano on kokenut muutoksia ja alkuperäisjäsenistä jäljellä on vokalisti Naoko Yamano. Hän kommentoi yhtyeen pitkää historiaa näin:

We started Shonen Knife on 29th December 1981 when we did the first rehearsal in Osaka. This year is the 40th anniversary (postponed a year) of the band. Thanks to our fans, all members of the band and staff, I could continue the band.

But actually I can’t believe that so many year have passed. My motto of the band is “Let’s have fun” and I’ve never look back and never having long time future plan. I just move forward.
I would like to continue to make people and ourselves happy through our music. Naoko

Shonen Knife on nähty Suomessa viimeksi kymmenen vuotta sitten vuonna 2012, niin ikään Bar Loosessa. Jo silloin keikkaa kommentoitiin Piffillä: “onko nää vieläkin olemassa”. Olemassa ovat edelleenkin, eikä meno osoita hyytymisen merkkejä.

Illan avaa GOO-HAGS, kaksi EP:tä julkaissut garagebändi, jolle musiikissa on tärkeintä hauskanpito, räminä ja epätäydellisyys. Orkesterin muusikot ovat tuttuja myös monista muista Helsingin punkskenessä vaikuttaneista kokoonpanoista kuten The Patsy Walkers, God Given Ass, The Splits ja Charm Bags.

Ennakoliput myynnissä Tiketissä: https://www.tiketti.fi/shonen-knife-jpn-bar-loose-helsinki-lippuja/78451

Jukka Nousiainen & Sini Suvanto, Punainen Planeetta
2023-03-11 21:00 - 23:00
Bar Loosen lavalla rokkaillaan jälleen lauantaina 11.3. Illan säestyksestä vastaavat Jukka Nousiainen & Sini Suvanto, joiden ensimmäisistä yhteisistä esiintymisistä tulee tänä vuonna kuluneeksi kymmenen vuotta.
.
Aluksi parivaljakko esiintyi banjon ja matkalaukkurumpujen kanssa, mutta sen jälkeen matkalla on nähty monenmoisia muitakin instrumentteja ja projekteja.
.
Tämän kevään keikat etenee enimmäkseen kitara & rummut -pohjalta, mutta mitään vaihtoehtoja ei kuitenkaan ole suljettu etukäteen pois. Mitä vaan voi tapahtua! Kiertueen ohjelmisto koostuu kaksikon uudesta ja yhdessä työstetystä materiaalista, mutta sekaan mahtuu tottakai myös Jukka Nousiaisen soolo- ja bändikeikoilta tuttua materiaalia, joiden sovitukset saattaa illasta riippuen virtailla ja räiskyä uusiin muotoihin.
.
Illan avaa raju nuoren polven garagerockbändi Helsingistä: Punainen Planeetta!
.
Aikataulu:
20.30 ovet
21.00 Punainen Planeetta
22.00 Jukka Nousiainen & Sini Suvanto
.
Tapahtuman ennakkoliput à 16 euroa tulevat myyntiin lähipäivinä, ovelta 18 € (+3,5 € eteispalvelumaksu).

Lapsuus, Rasvamaksa, Kolaus
2023-03-10 21:00 - 23:00
Perjantaina 10.3. Bar Loosessa on keikkoja, ja illan musiikillisena teemana on melodinen punkrock pienellä hardcore-höysteellä. Lavalle nousee kolme kovaa yhtyettä, jotka kaikki ovat ehdottomasti tsekkaamisen arvoisia.
.
Illan aloittaa Lahden tän hetken kovin punk-bändi Kolaus, jonka musiikki on kuin kierrepotku omaan päähän. Heti menee, mutta siitä tokenee kyllä.
.
Toisena yhtyeenä lavalle nousee Rasvamaksa, joka on eräänlainen punkin, hardcoren ja rock’n’rollin energinen sulatusuuni. Yhtye julkaisi ensimmäisen EP:nsä Kohti eheämpää elämää kesällä 2020, ja on sen jälkeen tehnyt jonkin verran keikkoja voittanut mm. Emergenza-bändikilpailun.
.
Illan päättää mikkeliläislähtöinen Lapsuus, jonka kappaleissa rujot sanoitukset ja tarttuvat popmelodiat kohtaavat. Vuonna 2018 perustettu Lapsuus nousi ihmisten tietoisuuteen yhtyeen omaa nimeä kantavalla kasettijulkaisulla, joka myytiin lähes samantien loppuun ja poiki levytyssopimuksen Stupido Recordsin kanssa. Debyyttipitkäsoitto Kaikki menee mustaksi näki päivänvalon vuonna 2020, jota seurasi Haamuna maailmassa EP vuotta myöhemmin. Lapsuuden koko ura on ollut hyvin nousujohteinen, ja yhtye on ollut tuttu näky viime vuosina erilaisilla punk-keikoilla ja festareilla ympäri Suomea. Nyt bändi on mahdollista nähdä pitkästä aikaa tositoimissa myös Bar Loosen hikisessä ja intiimissä klubiympäristössä!
– – –
Soittoaikataulu:
20.30 ovet
21.00 Kolaus
21.45 Rasvamaksa
22.30 Lapsuus
– – –
Liput 12 euroa (+3,5 € eteispalvelumaksu).

The Fisherman & The Sea, Antero Kerkkä, Kami Mate
2023-03-09 21:00 - 23:00
Tervetuloa Bar Looseen viettämään kuuma ja kostea ilta kolmen merihenkisen bändin kanssa.
–

20.30 ovet

21.00 The Fisherman & The Sea

21.45 Antero Kerkkä

22.30 Kami Mate

–

HUOM! Motion in the Ocean on joutunut valitettavasti perumaan keikan omalta osaltaan.

–
Liput 7 euroa (+3,5 € eteispalvelumaksu)
–
Helsingissä vuonna 2017 perustetun The Fisherman & The Sean keikoilla yleisö on aina osa esitystä ja yksinäisinkin taivaltaja löytää yhtyeen mukaansa tempaavilta keikoilta lämminhenkisen yhteisön, jonka parissa viivähtää. Poprockin lisäksi bändin puolihulluun vapauteen sekoittuu indierock-, powerpop- ja tunnelmallisia laulaja lauluntekijävivahteita. Yhtyeen miehistöstä löytyy esiintymiskokemusta Suomen suurimpia festarilavoja myöten, joten sekä mieleenpainuva että rennon ammattimainen keikkakokemus on taattu.
.
Antero Kerkän musiikissa yhdistyvät saumattomasti amerikan juurimusiikki ja suomalainen melankolia. Alkuaikojen indie folk ilmaisun jäädessä taka-alalle ovat kappaleet saaneet pinnalleen rosoisemman ja ajattoman americana soundin. Antero Kerkän musiikissa Amerikan roots estetiikka ja persoonallinen laulu kannattelevat tarinavetoisia ja ovelasti tarttuvia kappaleita, jotka syntyvät tässä ajassa ollen kuitenkin ajattomia.
.
Kami Mate on helsinkiläinen yhtye, joka yhdistelee tuotannossaan kaikkea jäsentensä mielestä parasta kitaravetoista musaa: autotallirockia, powerpopia, vanhan liiton punkia ja psykedeliaa eri vuosikymmeniltä. Livenä nämä eri puolet sulautuvat dynaamiseksi lyhyiden menopalojen ja pidempien jamien sekoitukseksi. Nelisen vuotta kasassa ollut bändi on julkaissut kaksi EP:tä ja sinkkubiisi ”Sprout” tuli ulos kesällä 2022.

Kaislikossa svengaa: Hopeasiivet, Kalankasvattajat, Kraiden
2023-03-08 21:00 - 23:00
Keskiviikkona 8. maaliskuuta Bar Loose täyttyy ravun saksien napinasta, kalojen pulinasta ja hopeisten siipien havinasta. Kaislikossa svengaa!
.
20.30 ovet, soitto alkaa klo 21 järjestyksessä
21.00 Kraiden
21.45 Kalankasvattajat
22.30 Hopeasiivet
.
Liput 7 euroa (+ 3,5 € eteispalvelumaksu).

PJK Klubi: KING CUPID Plays EXTREME, Maggie’s Band, No Smug
2023-03-07 20:00 - 23:00
klo 20: KING CUPID Plays EXTREME’
.
Klo 21 Maggie’s Band
”Piristävä kuin sitruunamehuroiske silmässä. Niin tanssittava, että takarivin jörötkin hytkyvät huomaamattaan.
Maggie’s Bandissä kiehtoo ristiriitaisuus. Sen biisit käsittelevät vaikeita aiheita, kuten riippuvuutta, kieroutuneita ihmissuhteita ja nuoruuden epävarmuutta, mutta usein synkistelyn sijasta kappaleissa on mukana sopivasti keskisormea ja leikkisyyttä. Lopulta kuulija kokee katharsiksen.”
Jäsenet: Juha Rahkonen, Felicia Wadenström, Aapo Kokko, Leevi Heikkilä ja Elina Vironen.
.
Klo 22 No Smug
No Smug soittaa post punk -vaikutteista rock-musiikkia, joka uskoo kitaramusiikin taianomaiseen voimaan sekä kolmen minuutin popbiiseihin.
Jäsenet: Ilmo Cantell (laulu, kitara), Aapo Kokko (kitara), Aarni Kaivola (basso) ja Felix Paulasto (rummut).
.
KING CUPID on rehellisen energinen funk metal -tykki, joka alkuperäisen Extreme-yhtyeen tavoin tarjoilee tinkimätöntä rock-meininkiä, piinkovaa groovea, kuoromaisia laulusovituksia ja tultasyökseviä kitarasooloja. Lavalle astuu räjähtävä kvartetti, jonka hurja soittaminen ja esiintyminen takaa katsojille ikimuistoisen elämyksen aidon rock-konsertin hengessä!
Jäsenet: Riikka Korpi – päälaulu, Mike Immonen – soolokitara, taustalaulu, Anni Palojärvi – bassokitara, taustalaulu, Urho Joki – rummut.
– – –
K18 // Vapaa pääsy!

Kakkosklubi klo 21-02: Bisse 2 €, sidu 3 € & lonkero 3,50 €
2023-03-05 21:00 - 2023-03-06 02:00
Tammikuu tuli, säästöt suli, eikä Loosessa ei tipattomuudesta murehdita! EHEI. Kakkosklubia on aikaistettu tunnilla eli jo yhdeksästä eteenpäin hinnat limbotaan tuttuun tapaan alta riman, kun bisseä tykitellään kahdella eurolla, sidu kustantaa kolmosen ja lonkerokin äärikevyet 3,50 välillä klo 21-02!
– – –
Vapaa pääsy.
.

Pleasant Flow, Hugo Cajan & Happorekka, Viivi Rättyä & Aapo Kokko
2023-03-04 21:00 - 23:00
Lauantaina 4.3. Bar Loosessa uutta indierockia läpi illan!
.
Viivi Rättyä ja Aapo Kokko esittävät Rättyän omia kappaleita herkin ja tunnelmallisin sovituksin. Viivi tulkitsee sydämellä isoja teemoja, kuten kuolemaa, maailmanloppua ja rakkautta – tuoden yleisölle sekä kyyneliä että rintaa lämmittävää lohtua ja naurua.
.
Hugo Cajan tekee uuden aallon indie-rockia 60-luku sydämessä – ja sinut on kutsuttu mukaan aalloille.
.
Pleasant Flow on stadilaisen rockin uusi ääni. Punavuoresta tulevan nuoren bändin soundissa on kaikuja 90- ja 2000-luvun alun indiebändeistä, tuoreella viekkaudella ja vastustamattomalla, ajavalla energialla.

Show 21 // Liput 8 euroa (+3,5 € eteispalvelumaksu).
– – –
Saturday 4.3 – new indie rock through the evening at Bar Loose!
.
Viivi Rättyä and Aapo Kokko perform Rättyä’s own songs with gentle and emotional arrangements. Viivi’s music handles deep and meaningful themes, such as death, end of the world and love with soulful interpretation – bringing both tears and heart warming comfort and laughter.
.
Hugo Cajan makes new wave indie rock with the sixties in his heart – and you are invited to join him on the waves.
.
Pleasant Flow is the sound of new rock from Helsinki. Coming from Punavuori, their sound has echoes of 90’s and early 2000’s indiebands, with a fresh progressive edge and irresistible, driving energy.
.
Show 21 // Tickets 8 euros (+3,5 € cloak room fee).

SÄRKYNEET - EP:n julkkarit w/ Pelkkä Väliviiva, The Cruel Seals
2023-03-03 21:00 - 23:00
Särkyneet juhlii Minkä mä sille voin-EP:n julkaisua Bar Loosessa perjantaina 3.3.2023 Pelkän Väliviivan ja The Cruel Sealsin mainiossa seurassa! Yhtyeen mukaan tämä saattaa olla myös viimeinen Särkyneet-keikka Helsingissä.

20.30 ovet
21.00 Pelkkä Väliviiva
21.45 The Cruel Seals
22.30 Särkyneet
–
Liput 12/14 € (3,5 € eteispalvelumaksu), ennakot myy Tiketti: https://www.tiketti.fi/sarkyneet-pelkka-valiviiva-the-cruel-seals-bar-loose-lippuja/88437
.
SÄRKYNEET
Vuonna 2010 perustetun yhtyeen musiikissa on alusta alkaen yhdistynyt kiehtovalla tavalla kaurismäkeläinen suomi-iskelmä, kantaaottavuus, huoleton ja hitusen hupsu ränttätänttä sekä ovelasti viisas elämänkokemus. Särkyneiden omaperäinen tavaramerkki on ja pysyy myös uudella EP:llä. Tällä kertaa Särkyneet ei ole voinut olla tarttumatta maailmassa viime aikoina velloneisiin vaikeisiin aiheisiin ja niistä kumpuaviin eristyksen ja yksinäisyyden tunteisiin. Edustettuna on toki myös Särkyneiden luottoaihe, pettymykset rakkaudessa.
.
PELKKÄ VÄLIVIIVA
Minkä mä sille voin tallennettiin tuottaja Jarno Alhon kanssa. Alho myös soittaa rumpuja vähäeleistä, riisuttua, tunteellista musiikkia esittävässä Pelkkä Väliviiva-bändissä. Duon toinen jäsen on Sur-Rurin laulaja/kitaristi Ville Vuorenmaa. Pelkkä Väliviiva on julkaissut kolme albumia joista viimeisin, Aina jossakin välissä tuli ulos vuonna 2021 If Societyn ja Joteskii Groteskiin kautta.
.
THE CRUEL SEALS
Vuonna 2014 perustettu instrumentaalirock-yhtye soittaa mm. surfia, tv- ja elokuvasävelmiä sekä omia sävellyksiä. The Cruel Sealsin soundissa yhdistyvät raskaasti mutta svengaavasti soitetut rumpu- ja bassokompit vintage-henkisiin urku- ja kitarasoundeihin. Vaikka bändin pohja on 60-luvun instrumentaaliklassikoissa mikään inhimillinen ei ole vierasta. Vaikutteita on niin garagerockista, loungesta, punkista ja indie-rockista kuin avantgardistisesta elektroäänimaisemoinnistakin.

Blues Bizarre, King of Sweden, Astral Bazaar
2023-03-02 21:00 - 23:00
Proge- ja psyketykittely lämmittelee Loosen lauteet 2.3. lämpöisyyteen asti.
.
20.30 ovet
21.00 Blues Bizarre
21.45 King of Sweden
22.30 Astral Bazaar
–
Liput: 7 € (+3,5 € eteispalvelumaksu)
.
BLUES BIZARRE
——————————–
KING OF SWEDEN
Tulista progeilottelua Ruotsin kuninkaan tapaan. Jotain vanhaa, jotain uutta, jotain sinikeltaista, ei mitään lainattua.
.
Youtube:
https://youtu.be/ypupjW50gck
——————————–
ASTRAL BAZAAR

Running Moose Productions presents: grönroospunkt, Sata Lasta & Darlingbee
2023-03-01 21:00 - 23:00
Running Moose Productionsin (Puuma Records & Presence Records) kolme bändiä yhteiskeikalla: grönroospunkt, Sata Lasta ja Darlingbee.
–
Liput 8 € (+3,5 € eteispalvelumaksu).
Ovet klo 20.30 / show 21.

Tumppi Varonen & Problems, Huuto!
2023-02-25 21:00 - 23:00
Tumppi Varosen ja Problems on sitä ihteään, ehtaa katurockia, jota ei Suomessa uskottavammin soita kuin tämä, alati nahkaansa luova orkesteri. 2020-luvun Problemsilta julkaistiin syksyllä 2022 uusi, Kaupunki-nimeä kantava albumi. Se todistaa, että Tumppi Varosen sävelkynä on yhä vireessä ja bändisoitto rullaa irtonaisemmin kuin koskaan.
Problems 2023:
Tumppi Varonen – laulu, kitara
Petri Peevo – kitara
Hessu Hiekkasalmi – basso
Kimmo Kosenius – rummut
– – –
Illan avaa uutta tulemista tekevä Huuto! -yhtye, jolta ilmestyy juuri ennen keikkaa uusi digisinkku Lumelääke. Kovan livebändin maineessa oleva Huuto! soittaa hieman eksentristä, mutta silti äänekästä rocknrollia, jossa riittää hieman enemmän pureskeltavaa kuin yy-kaa-koo-nee -menossa….
Huuto 2023:
Rami Helin – laulu, kitara
Pete Leppänen – kitara
Mikko Määttä – basso
Kim Kannussaari – rummut
– – –
Ennakkoliput myy Tiketti à 15 euroa: https://www.tiketti.fi/tumppi-varonen-problems-huuto-bar-loose-helsinki-lippuja/88191
.
Ovelta 17 euroa (+3,5 € eteispalvelumaksu), mikäli jäljellä.

Maailmanloppu, Dragsvik, Poison Church + DJ vihaan öitä ja Päiviä
2023-02-24 21:00 - 23:00
Perjantaina 24.2.2023 Loosessa klo 21 alkaen:
.
MAAILMANLOPPU (KVL/HKI hc-punk/post-punk)
https://youtu.be/6Zb_2RcofQ0
https://youtu.be/t5PghpgJA64
.
DRAGSVIK (HKI post-punk)
https://youtu.be/ICR3yGDyRaw
https://dragsvik.bandcamp.com/album/dragsvik
.
POISON CHURCH (TRE anarkopunk)
https://poisonchurch.bandcamp.com/…/the-dark-side-of…
.
DJ vihaan öitä ja Päiviä soittaa kunnon musaa!
.
Ennakkoliput 10 €: https://www.tiketti.fi/maailmanloppu-dragsvik-poison-church-bar-bar-loose-helsinki-lippuja/88438
….(+3,5 € eteispalvelumaksu).
– – –
Loosessa ei suvaita minkäänlaista väkivaltaista, misogyynistä tai rasistista käytöstä. Seksuaalinen ahdistelu ja toisen ihmisen koskemattomuuden loukkaaminen on ehdottomasti väärin ja kiellettyä. Jos huomaatte epäasiallista käytöstä, ilmoittakaa siitä heti henkilökunnalle.

New Meta, Toxic Boyz, MEEF
2023-02-23 21:00 - 23:00
Hiihtolomaviikon torstaina tehdään Loosessa sitä, mitä rokkibaarissa kuuluukin, eli kuunnellaan rokkia ja juodaan kaljaa.
.
20.30 ovet
klo 21.00 MEEF
klo 21.45 TOXIC BOYZ
klo 22.30 NEW META
Liput 7 € (+3,5 € eteispalvelumaksu).
– – –
NEW META:
New Meta on vaihtoehtorock-yhtye, joka on perustettu Helsingissä loppuvuodesta 2020. Yhtyeeseen kuuluu kolme jäsentä, joita yhdistää rakkaus 90-luvun alternativea ja modernia punkia kohtaan. Yhtyeen luovassa prosessissa tärkeintä on löytää tuoreita lähestymistapoja bändimusiikkiin. Samalla emotionaalinen intensiteetti on musiikin pääpointti. Yhtyeen toinen EP julkaistaan tulevana keväänä. Ensimmäinen pitkäsoitto on jo työn alla soundin kehittyessä samalla elegantimpaan suuntaan.
https://open.spotify.com/artist/6875jGKpHhr3bGsDxrSIaH…
.
TOXIC BOYZ
Helsinkiläinen Toxic Boyz vannoo Ted Bundyn juurevan outlawjyystön, John Wayne Gacyn keskilännen indiehäröilyn ja Richard Ramirezin äkkiväärän L.A. hardcoren nimiin. Kitara särisee ja urku sirisee tuplarumpujen paloitellessa luunkovia bassoriffejä lauluissa, joiden tarinoissa synkimmät ihmiskohtalot muuttuvat lihaksi.
https://youtu.be/62emea9oEGg
.
MEEF
Meef on entisten 90-luvun nuorten 90-lukulaista vaihtoehtorokkia tuuttaava kolmihenkinen yhtye. Pörröisiin kitaroihin ja kuusikieliseen bassoon soundinsa perustava Meef on ollut koossa 2010-luvun puolivälistä lähtien ja heidän viimeisin julkaisunsa on viime vuoden lopulla suoratoistoon ilmestynyt pitkäsoitto ”94”.
distrokid.com/hyperfollow/meef/94
– – –
THE FERAL YOUNG on joutunut perumaan esiintymisensä.

Epäilyttäviä kohtaamisia! Nykypost, Luciferin parfyymi, Jupu Tupuna
2023-02-22 21:00 - 23:00
Päivämäärällä 66.6/3 pääsemme hukkumaan spokenwordin, runouden, metelin, häiriöäänien ja ahdistuksen tulvaan. Meitä sivistämässä ovat:
.
Nykypost:
Nykypostin äänessä yhdistyy ginsbergmäisen tulisieluinen ja psykedeelinen spoken word -perinne punkin,Thrasherin ja paluu tulevaisuuteen leffojen kulttuuriperimään. Nykypostin muodostaa mm. Lighthouse project ja Kesä orkestereista tutut T. Salminen (sanat ja puhe) ja
AV Muurman (syntetisaattorit ja ohjelmointi).
.
Luciferin parfyymi:
Luciferin Parfyymi on runouden, musiikin ja kuvataiteen yhdistävä monitaideteos, joka julkaistiin 2019 kirjan ja c-kasetin yhdistävänä pakettina. Alkuperäisen teoksen loivat yhdessä Heikki Romppainen, Aiju Salminen, Lene Leinonen ja Veli-Matti Äijälä. Luciferin Parfyymia on myös esitetty livenä vaihtelevin sisällöin ja kokoonpanoin. Loosessa analogisyntetisaattoreiden lämpimän vieraantunutta kohinaa ja suusanallisia näkyjä yhdistävät Romppainen ja Leinonen.
.
Jupu Tupuna:
Jupu Tupuna on ajatusten tulvaa, ahdistusta, euforiaa, päänsisäisiä hälyääniä ja kummallisia näkemyksiä maailmasta. Jupu Tupunan takana Juuso Sipiläinen, mies jonka suurin saavutus on se että sadattuhannet ihmiset ovat nähneet hänet paskalla.
.
Ovet: 20.30
Soitot: 21.00
Tekosyyt: Ei ole
.
Liput: 7 € (+3,5 € eteispalvelumaksu).

Bar Loosen stand up -klubi
2023-02-21 19:00 - 21:00
Loosen kevään stand-up-illoissa tutut ja tuntemattomat koomikot testaavat uusia juttuja ja hiovat vanhoja timantteja! Pari tuntia herkkua tiistaisin ja vain vitosella! Tervetuloa!
.
Kevään klubit 21.2., 21.3. ja 25.4. Tämän lisäksi 23.5. on luvassa yllätysklubi!
.
Ennakkoliput tapahtumaan myy Tiketti à 5 euroa (sis. palvelu- ym. maksut, ei eteispalvelua!):
https://www.tiketti.fi/bar-loosen-stand-up-bar-loose-helsinki-lippuja/88063
